Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 160/15/6611	Zvolen, 28.5.2015
EEČ : 2-51-56-2015

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
Medzi obvineným XXXXX a poškodeným došlo za asistencie probačného a mediačného úradníka Okresného súdu vo Zvolene k uzatvoreniu zmieru v zmysle § 220 ods. l Tr. poriadku s tým, že obvinený XXXXX vyjadril ľútosť nad spáchaným skutkom a poškodenej strane sa ospravedlnil. Splnomocnený zástupca poškodeného XXXXX si nárok na náhradu škody v trestnom konaní neuplatnil, nakoľko škoda už bola uhradená.

Dňa 21. 05. 2015 zložil obvinený XXXXX na účet Krajskej prokuratúry č. účtu 7000165659/8180, vedený v NBS sumu 100,- Eur, určenú na všeobecne prospešné účely, z ktorej 50 % patrí štátu na peňažnú pomoc obetiam trestnej činnosti a 50 % určil za adresáta peňažnej sumy - Materské centrum MRAVČEK, Školská 3111/148, Hriňová, IČO: 42 00 84 50, č účtu SK 4002000000003424399151, 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom odd.XXXXX                - železničná p pod spisovou značkou KRP-15/Ž-ZV-BB-2015.
pre prečin poškodzovania a ohrozovania prevádzky všeobecne prospešného zariadenia podľa § 288 Tr. zákona, ktorého sa dopustil tak, že dňa 09. 12. 2014 počas rekonštrukcií Športovej ulice vo XXXXX ako stavbyvedúci DOS družstva so sídlom Hriňová, Murínska 1425, zadal ústny pokyn strojníkovi XXXXX, nar. 24. 07. 1977, ohľadom vykonania výkopových prác na bágrovom stroji NEW HOLAND LB 115 v rámci realizácie priepustu cez miestnu komunikáciu, pričom pri uvedených výkopových prácach došlo k pretrhnutiu a poškodeniu diaľkového optického kábla typu AT 3B012L6-024, ktorý sa nachádzal v ochrannom pásme dráh ŽSR, čím spoločnosti ŽSR, Oblastné riaditeľstvo XXXXX, Sekcia oznamovacej a zabezpečovacej techniky vznikla celková škoda na materiály s prácou 3 842,54 Eur. 

Odôvodnenie: 

	Poverený príslušník Oddelenia Železničnej polície XXXXX dňa 16. 03. 2013 podľa § 199 ods. l Tr. poriadku začal trestné stíhanie a súčasne podľa § 206 ods. 1, 2 Tr. poriadku vzniesol XXXXX obvinenie pre prečin poškodzovania všeobecne prospešného zariadenia podľa § 288 Tr. zákona na tom skutkovom základe, že dňa 09. 12. 2014 počas rekonštrukcií Športovej ulice vo XXXXX ako stavbyvedúci DOS družstva so sídlom Hriňová, Murínska 1425, zadal ústny pokyn strojníkovi XXXXX, nar. 24. 07. 1977, ohľadom vykonania výkopových prác na bágrovom stroji NEW HOLAND LB 115 v rámci realizácie priepustu cez miestnu komunikáciu, pričom pri uvedených výkopových prácach došlo k pretrhnutiu a poškodeniu diaľkového optického kábla typu AT 3B012L6-024, ktorý sa nachádzal v ochrannom pásme dráh ŽSR, čím spoločnosti ŽSR, Oblastné riaditeľstvo XXXXX, Sekcia oznamovacej a zabezpečovacej techniky vznikla celková škoda na materiály s prácou 3 842,54 Eur. 

	Preskúmaním spisového materiálu bolo zistené, že v predmetnej veci sa koná o trestnom čine podľa § 288 Tr. zákona, za spáchanie ktorého zákon ustanovuje trest odňatia slobody až na šesť mesiacov. Pre postup podľa § 220 ods. 1 Tr. poriadku sa vyžaduje aby horná hranica neprevyšovala hranicu trestu odňatia slobody päť rokov.

Prokurátor dal pokyn probačnému a mediačnému úradníkovi Okresného súdu vo Zvolene na vykonanie mediácie s tým, aby vytvoril podmienky na rozhodnutie o zmieri podľa § 220 ods. 1 Tr. poriadku medzi obvineným XXXXX a poškodeným ŽSR, Oblastné riaditeľstvo XXXXX v zast. XXXXX.   

	Probačný a mediačný úradník Okresného súdu vo Zvolene následne predložil spisový materiál spolu so správou z mediácie. Z predloženého spisového materiálu a listín vyplýva, že obvinený a poškodený uzatvorili dňa 21. 05. 2015 za asistencie probačného a mediačného úradníka Okresného súdu vo Zvolene dohodu o zmieri, v rámci ktorej obvinený vyjadril ľútosť nad spáchaným skutkom a poškodenej strane sa ospravedlnil. Obvinený vyhlásil, že spáchal skutok, za ktorý je stíhaný. Vzniknutú škodu poškodenej spoločnosti -  ŽSR OR XXXXX zaplatil uhradením faktúry č. 2600007732, vo výške 3 842,54 Eur a to dňa 16. 01. 2015 v celkovej výške bankovým prevodom na účet poškodenej strany.  

	Súčasne obvinený zložil sumu 100,- Eur na všeobecne prospešné účely. Všetci vyhlásili, že zmier uzatvorili slobodne, vážne a s jeho schválením súhlasia.

	Zložená suma 100,- Eur na účet Krajskej prokuratúry XXXXX, z ktorej 50 %  je určených Materskému centru -  MRAVČEK, Školská 3111/148, Hriňová, IČO: 42 00 84 50 č. účtu SK 4002000000003424399151 a 50 %  je určených na pomoc obetiam trestnej činnosti, je postačujúca.

	Obvinený XXXXX a poškodený ŽSR, Oblastné riaditeľstvo XXXXX v zast. XXXXX  dňa 21.5.2015 vyjadrili s týmto spôsobom vybavenia veci, pred probačným a mediačným úradníkom Okresného súdu vo Zvolene,  písomný súhlas.

Obvinený XXXXX nemá záznam v registri trestov, bol 2 krát priestupkovo riešený za porušenie pravidiel cestnej premávky ( § 32 ods. 1 zák. č. 8/2009 Z.z. - osvetlenie vozidiel)  a bola mu uložená pokuta vo výške 20,- Eur a 10,- Eur.  

	Vzhľadom na povahu a závažnosť spáchaného činu, na mieru akou bol činom dotknutý verejný záujem, na osobu obvineného a na jeho osobné a majetkové pomery, som dospel k záveru, že takýto spôsob rozhodnutia je dostačujúci. Preto som rozhodol tak ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor